procesaur/Wiki.mk huggingface dataset:
Мцири

Мцири (''Мцыри'') - поема на рускиот поет Михаил Лермонтов, напишана во 1839, а објавена во 1840 година. На грузиски, името на поемата значи „Искушеник“.
1 Содржина
Поемата се состои од 26 пеења, а дејството се одвива во еден манастир во Грузија. Еден руски генерал патувал за Тифлис, заедно со своето слугинче, шестгодишно дете. Детето било многу болно и генералот го оставил во манастирот, каде за него се грижел еден стар калуѓер. Детето пораснало и кога требало да стане калуѓер, тоа избегало од манастирот. По него била испратена потера, која го пронашла по што исцрпеното момче му се исповедало на монахот: Момчето избегало зашто посакало да го види родниот крај; бегајќи низ шумата, тоа стигнало до еден поток, каде видело преубава девојка; сепак, тоа продолжило да бега низ шумата и на една ливада го пресретнал пантер; момчето започнало борба со пантерот и го убило; потоа, тоа го продолжило патувањето и стигнало во близината на манастирот од кое побегнало, каде што се онесвестило. Во својата исповед, момчето жалело поради тоа што не успеало да го види родниот крај и замолило, непосредно пред смртта, да го положат во градината за да го гледа Кавказ.
2 Осврт кон делото
Пред да ја добие крајната форма, поемата „Мцири“ поминала низ повеќе етапи. Нејзините корени може да се следат од поемата „Исповед“ (1830) чие дејство се одвива во еден католички манастир во Шпанија и поемата „Болјарот Орша“ (1836) чие дејство е сместено во 16 век, за време на владеењето на Иван Грозни. За време на престојот во Кавказ, Лермонтов ја добил крајната замисла за поемата „Мцири“, заснована врз вистинита приказна. Во неа се зборува за едно болно момче заробено во еден грузиски манастир од којшто постојано се обидува да побегне. Притоа, момчето не се помирува со загубата на слободата ниту по конечниот неуспех на неговите обиди за бегство. Поемата се одликува со идеален спој на силен протест и најсуптилна поетска емоција. Лирскиот јунак на „Мцири“ е типичен романтичарски бунтовник, кој русоовски ја бара слободата надвор од општеството, во исконската и архаична невиност на природата.
Саат-кула (Ботевград)

Саат-кулата во Ботевград (|Часовниковата кула в Ботевград) е симбол на градот Ботевград и дел од „100 туристички места во Бугарија“.
1 Историја
Саат-кулата била изградена во 1866 година, по предлог на Мидхат-паша, а го изградил мајсторот Вуно Марков од Врачеш Механизмот на часовникот го иразботил Генчо Наков, а ѕвоното било дело на мајсторот Лазар Димитров од Банско.
На почетокот, на врвот од кулата имало мала дрвена куќа, од која излегувала мала фигура со фес на главата. По ослободувањето од Турците, фигурата била отстранета како турски симбол.
Во 1924 година, центарот на заедницата бил покрај кулата, а подоцна крај кулата било посадено дрво. Дрвото пораснало речиси во висина на кулата, и секоја година било украсувано како божиќно дрво. Но, според мислењето на некои стручњаци, корењата на дрвото можеле да ја урнат кулата.
Во текот на своето постоење, саат-кулата како споменик на културата претрпел бројни поправки, реставрации и други активности. Механизмот на саат-кулата бил обновен, така што денес кулата го отчукува секој поминат саат.
Вислански Залив

Вислански Провлак (|Zalew Wiślany; |Калининградский залив; |Frisches Haff; |Aistmarės) — залив во Балтичкото Море со должина од 90 и ширина од 10-19 км. Длабок е 5 м и одделен е од Гдањски Залив со тесниот Вислански Провлак.
Заливот претставува лагуна во устието на неколку ракави на реката Висла како Ногат и Прегоља. Излегува на Гдањскиот Залив преку Балтискиот Проток. Низ заливот минува полско-руската граница.
На бреговите има повеќе населени места, како што се градовите Калининград, Балтијск и Приморск во Калининградската Oбласт од руската страна и Елблонг, Толкмицко, Фромборк и Крињица Морска од полската. Најважно пристаниште од полска страна е Елблонг, но најпрометни се Калининград и Балтијск поради фактот што пристапот (протокот) е на руска територија.
1 Предложен канал
Европската Унија планира прокопување на канал од морето до Елблонг во заливот со цел да се заобиколи Русија, која го контролира сообраќајот во заливот преку Балтискиот Проток. Предвидениот канал е долг , широк 80, а длабок 5 м. Трошокот на чинење е проектиран на 880 милиони злоти. Сепак, значајни еколошки пречки во спроведувањето на проектот како преселбата на животните и прекумерно засолување на водата.
2 Историја
Од 1772 до 1918 г. заливот бил дел од Кралството Прусија, кое во 1871 г. влегло во состав на Германското Царство. Во периодот помеѓу 1920 и 1946 г. бил поделен помеѓу Германија и полуавтономнииот Слободен Град Данциг. По Втората светска војна источниот дел ѝ припаднал на Русија (СССР), а западниот на Полска. Денес полскиот дел е во состав на Варминско-мазурското Војводство, а рускиот е во Калиниградската Oбласт.
2.1 Курсениеки
Во минатото, подрачјето околу заливот било дом на балтичкиот народ Курсениеки, кој денес е речиси исчезнат. Според податоците од 1649 г. овој народ живеел на целиот предел од Мемел (Клајпеда) до Данциг (Гдањск), вклучувајќи го приморјето околу Висланскиот Залив. Со време Курсениеките се асимилирале во германското население и денес се присутни само на места долж Курскиот Провлак.
2.2 Евакуација на германското население
Од јануари до март 1945 г. е извршена голема евакуација на германското население од Источна Прусија преку замрзнатиот залив воочи напредокот на Црвената армија. Иако цивили, бегалците биле цел на советските напади од воздух во кои животот го изгубиле неколку илјади бегалци.
3 Поврзано
* Источна Прусија
* Вислански Провлак
* Битка во Висланскиот Залив
* Курски Залив
* Курски Провлак
Рибничка Река

Рибничка Река, се среќава и како Рибница или Брек — река во Западна Македонија и најголема десна притока на Радика.
1 Течение
Реката настанува од повеќе извори на планината Кораб, во околината на врвот Бачилски Камен и пределите Горни и Долни Чардак, источно од превалецот Шкртец, на надморска височина од околу 1.920 м, од каде потоа продолжува со спојување на Извирскиот, Бабиниот (Прој и бабес) поток во долот над селото Тануше. Веднаш под селото, реката ги прима првите притоки, и тоа Завојски Поток од десната и Грекајска Река од левата страна, во непосредна близина на селото Грекај, на надморска височина од 1.018 м, од каде започнува главниот тек и воедно и го добива името Рибница. Тече непосредно под селото Рибница по коеи го добила името, по што прима уште две притоки, и тоа Рагалеч од десната и Длабока Река од левата страна, а потоа станува полноводна сè до својата утока во Радика.
2 Хидрографија
Вкупната должина на реката изнесува 12,7 км, а вкупната површина на нејзиното сливно подрачје изнесува 96,12 км<sup>2</sup>.
3 Риба
Во долното течение, реката е богата и со речна пастрмка заради што често е посетувана од спортски рибловци во летниот период.
4 Галерија
5 Поврзано
* Кораб
* Рибница
Нашелск (општина)

Нашелск (|Nasielsk) — градско-селска општина во Новодвурскиот Округ на Мазовското Војводство, средна Полска. Седиштето е во градот Нашелск, на околу 50 км северозападно од Варшава.
Зафаќа површина од , а во 2016 г. населението броело 19.860 жители.
1 Населени места
Општината ги опфаќа следниве населени места (од кои толко Нашелск не е село):
1.1 Началништва
* Александрово
* Анѓин
* Борково
* Буди Шеницке
* Викторово
* Винники
* Вонгродно
* Дембинки
* Добра Вола
* Домброва
* Жабичин
* Забоже
* Јаскулково
* Јацково Влошќањске
* Кенѓежавице
* Кжички-Жабички
* Кжички-Пјењонжки
* Кжички-Шумне
* Конари
* Контне
* Косево
* Крогуле
* Лелево
* Лорќин
* Лубомин
* Лубоминек
* Мазево Влошќањскје
* Мазево Дворские „A”
* Мазево Дворские „Б”
* Малчин
* Мјенкошин
* Мјенкошинек
* Млоѓаново
* Могово
* Мокшице Дворские
* Мокшице Влошќањские
* Морги
* Нова Врона
* Нове Пјешќироги
* Новини
* Нуна
* Паулиново
* Пјаново-Баргли
* Пјаново-Дачки
* Пњево
* Попово Борове
* Попово-Пулноц
* Псуќин
* Рушково
* Слустово
* Старе Пјешќироги
* Стуѓанки
* Торуњ Дворски
* Ќексин
* Хехнувка
* Хлебјотки
* Хрцинно
* Цегиелња Псуцка
* Чајки
* Шенница
2 Соседни општини
Леонќин се граничи со шест други општини: Јоњец, Нове Мјасто, Помјехувек, Сероцк, Швјерче, Винница и Закрочим.
Нестор Питана

Нестор Фабијан Питана (роден на 17 јуни 1975) е аргентински фудбалски судија и поранешен актер.
На списокот на ФИФА влегол во 2010 година и за првпат судел репрезентативни меѓународни натпревари во КОНМЕБОЛ квалификациите за Светското првенство 2014. Од поголемите натпреварувања досега судел на Светските првенства во 2014 и 2018, Копа Америка 2015 и Куп на конфедерации 2017.
Исто така тој го судел и реваншот од финалето на Копа Либертадорес 2016 помеѓу колумбискиот Атлетико Насионал и еквадорскиот Индепендиенте дел Вале.
Војшчице

Војшчице (|Wojszczyce) — село во општината Закрочим во Новодвурскиот Округ на Мазовското Војводство, средна Полска.
Во селото е католиска капела на св. Јосиф. Исто така во Војшчице има основно училиште и единица на противпожарна бригада.
Фазна модулација

Фазна модулација (ФМ) – вид модулација која ги спрема комуникациските сигнали за пренос. Таа ги кодира сигналите како промени во моменталната фаза на носечкиот бран. Фазната модулација е една од двата главни облици на агловата модулација, заедно со честотната модулација.
Фазата на носечкиот сигнал е модулиран така што ја следи промената на нивото на сигналот (амплитудата) на сигналот на пораката. Врвната амплитуда и честотата на носечкиот сигнал се одржуваат константни, но како што се менува амплитудата на сигналот на пораката, соодветно се менува фазата на носителот.
Фазната модулација нашироко се користи во радиопреносот и е интегрален дел од многу дигитални преносни кодирања на кои се засноваат бројни технологии како Wi-Fi, ГСМ и сателитска телевизија.
1 Теорија
Фазната модулација го менува фазниот агол на комплексната анвелопа правопорционално на сигналот на пораката.
Ако ''m(t)'' е сигналот на пораката кој треба да се пренесе, а носителот на кој сигналот е модулиран е
:<math>c(t) = A_c\sin\left(\omega_\mathrm{c}t + \phi_\mathrm{c}\right).</math>,
тогаш модулираниот сигнал е
:<math>y(t) = A_c\sin\left(\omega_\mathrm{c}t + m(t) + \phi_\mathrm{c}\right).</math>
Ова покажува како <math>m(t)</math> ја модулира фазата – колку што m(t) е поголем во одредена временска точка, толку е поголемо фазното поместување на модулираниот сигнал во таа точка. Истото може да се гледа и како промена на честотата на носечкиот сигнал, а фазната модулација да се смета како специјален случај на честотната модулација при која честотната модулација на сигналот е дадена со временски извод од фазната модулација
Тука модулацискиот сигнал може да биде
:<math>m(t) = \cos\left(\omega_\mathrm{c} t + h\omega_\mathrm{m}(t)\right)\ </math>
Математиката на спектралното однесување открива дека постојат две области од особен интерес:
*За сигнали со мала амплитуда, фазната модулација е слична со амплитудната модулација и покажува некакво непогодно удвојување на ширината на основниот опсег и слаба ефикасност.
*За еден единствен голем синусоиден сигнал, фазната модулација е слична на честотната модулација, а ширината на нејзиниот пропусен опсег е приближно
::<math>2\left(h + 1\right)f_\mathrm{M}</math>,
:каде <math>f_\mathrm{M} = \omega_\mathrm{m}/2\pi</math> and <math>h</math> е индексот на модулација.
2 Поврзано
* Модулација
* Аглова модулација
* Амплитудна модулација
* Автоматска честотна контрола
Клеман Тирпен

Клеман Тирпен (|Clément Turpin); — француски фудбалски судија. На списокот на меѓународни судии на ФИФА е од 2010 година, а на списокот на елитната група судии на УЕФА од 2012 година.
1 Кариера
Тирпен стана судија на ФИФА во 2010 година. Бил судија во квалификациите за Светското првенство во фудбал 2014 – УЕФА и квалификациите за Светското првенство во фудбал 2018 – УЕФА, како и на Европското првенство во фудбал 2016 во Франција.
Во клупските натпревари на УЕФА почнал да суди од Лига Европа 2010/11.
Во мај 2016 година, Тирпен бил прогласен за најдобар француски судија од Фудбалската федерација на Франција.
Бил судија на Светското првенство во фудбал за играчи помлади од 17 години 2017 во Индија.
На 29 март 2018 година, ФИФА објавила дека тој ќе води некои натпревари на Светското првенство во фудбал 2018 со Сирил Гренгор и Никола Дано како негови помошници.
Забивака

Забивака (|Забива́ка; превод |Стрелец) е официјалната маскота на Светското првенство во фудбал 2018 кое ќе се одржи во Русија. Маскотата официјално била претставена на 21 октомври 2016 година и симболизира антропомофрен волк со кафеаво и бело крзно, бело-сина маица со натпис ''RUSSIA 2018'', црвен шорц и портокалови спортски очила. Комбинацијата од сино-белата маица и црвениот шорц претставува комбинација од националните бои на земјата домаќин Русија. Дизајнер на маскотата била студентката Екатерина Бочарова, а нејзиниот предлог бил изабран преку гласање на интернет.
1 Избор
Резултатите од изборот биле објавени на 22 октомври 2016 година во емисијата ''Вечерний Ургант'' на првиот канал во Русија. Волкот по име Забивака освоил 53% од гласовите, со што се нашол на првото место на листата испред Тигарот (27%), додека Мачката била на трето место со 20% гласови. Повеќе од милион луѓе учествувале во гласањето кое било одржано во текот на септември 2016 године на платформите на ФИФА, како и во текот на директниот пренос на споменатата емисија каде биле објавени резултатите од ова креативно натпреварување.
2 Поврзано
* Маскоти на светските првенства во фудбал
* Светско првенство во фудбал 2018
Војводи Тетово

Формирана, 1988
Вид, Навивачи, Ultras група
Навиваат за, ФК Тетекс
Трибина, Јужна
Мото, Со верба во Бог, Војводи до гроб
Војводи Тетово — навивачка група која потекнува од 1988 година и ги бодрат првенствено ФК Тетекс и КК Тетекс, а потоа и сите македонски спортски клубови од Тетово како што се ФК Љуботен, ОК Бамикор и други. Нивно препознатливо лого е рака со крст кој го претставува значењето на православието во групата.
1 Историја
Навивање во Тетово постои уште кога ФК Тетекс играл во Втората Југословенска лига во раните 1980-ти години меѓутоа без никакво организирано навивање. На 28 октомври 1988 година официјално е формирана навивачката група „Војводи“ на натпреварот помеѓу ФК Тетекс и Балкан Стококомерц, а нивно прво гостување е во Лесковац, Србија.
2 Структура
Навивачката група има свое Претседателство, односно Управен одбор, Статут и членска карта. Бидејќи како група од град во којшто Македонците се втори по бројност, неможат да се пофалат со бројка на навивачи но сепак се издвојуваат во Тетово од другите навивачки групи поради нивната креативност и стил на навивање.
3 Активности
Имаат изработено неколку видови на маици, шалови, транспаренти, налепници и останат навивачки материјал. Целиот материјал го изработуваат сами без скоро никаква поддршка на клубовите, со многу мал исклучок. Нивно најдолго изработено знаме е „Со верба во бог, Војводи до гроб“ кое е долго околу 45 метри.
Општо во Тетово владее негативно мислење и дека се хулигани поради изминатите нереди, меѓунационални конфликти и со самото тоа добиваат многу мала поддршка од структурите на градот па и од управите на спортските клубови кои ги бодрат.
3.1 Под едно име и едно знаме
Организатори се на иницијативата за обединување на сите навивачки групи во Македонија со мотото „Под едно име и едно знаме“. Целта на оваа иницијатива е организирано и здружено бодрење на македонските репрезентации во фудбал, кошарка и ракомет.
4 Гостувања
Групата е скоро секогаш присутна било кога и каде да игра нивниот клуб ФК Тетекс. Имаат бројни гостувања скоро во секој град низ Македонија и воглавном гостувањата поминувале без инциденти.
Кога се работи за репрезентациите на Македонија, групата секогаш стои на располагање и редовно одат на гостувања а како доказ за тоа се многуте гостувањата во Србија, Хрватска, Словачка, Словенија, Литванија, Полска, Германија, Шведска и други.
Квалификации за Светско првенство во фудбал 2018 - плејоф (ОФК - КОНМЕБОЛ)

Квалификации за Светско првенство во фудбал 2018 – плејоф (ОФК–КОНМЕБОЛ) било фудбалско натпреварување, односно два натпревари од дополнителните квалификации помеѓу победникот на 3. круг на квалификациите на ОФК конфедерацијата Нов Зеланд, и петопласираната екипа во квалификациите на КОНМЕБОЛ конфедерацијата Перу. Натпреварите од плејофот биле одиграни на 11 и 15 ноември 2017 година. Перу победил со вкупен резултат 2–0 и се квалификувал за Светското првенство.
1 Преглед
Нов Зеланд третпат по ред настапил во дополнителниот интерконтинентален бараж за Светско првенство. Во баражот 2009 година биле поуспешни од Бахреин, додека четири години подоцна биле поразени од Мексико. За разлика од Нов Зеланд, за Перу ова бил прв интерконтинентален бараж.
2 Прв натпревар
3 Втор натпревар
Список на реки во Полска

Ова е список на позначајните реки кои течат низ Полска, било целосно или делумно. Тука се подредени по должина.
1 Список
Река, Полско име, Се влева во, Вкупна должина(км), Должина во Полска(км), Сливна површина(км<sup>2</sup>), Сливна површинаво Полска (км<sup>2</sup>)
Висла, Wisła, Балтичко Море, 1022, 1.022, 193.690, 168.868
Одра, Odra, Балтичко Море, 840, 726, 119.074, 106.043
Варта, Warta, Одра, 795, 795, 54.520, 54.520
Буг, Bug, Нарев, 774, 590, 38.712, 19.239
Нарев, Narew, Висла, 499, 443, 74.527, 53.846
Сан, San, Висла, 458, 457, 16.877, 14.426
Нотеќ, Noteć, Варта, 391, 391, 17.302, 17.302
Вјепш, Wieprz, Висла, 349, 349, 10.497, 10.497
Пилица, Pilica, Висла, 333, 333, 9.258, 9.258
Бубр, Bóbr, Одра, 279, 276, 5.874, 5.830
Лина, Łyna, Прегоља, 264, 207, 7.126, 5.298
Вкра, Wkra, Нарев, 255, 255, 5.348, 5.348
Дунајец, Dunajec, Висла, 249, 249, 6.796, 4.838
Лужичка Ниса, Nysa Łużycka, Одра, 246, 197, 4.403, 2.201
Брда, Brda, Висла, 245, 245, 4.665, 4.665
Дрвенца, Drwęca, Висла, 231, 231, 5.697, 5.697
Просна, Prosna, Варта, 227, 227, 4.917, 4.917
Вислок, Wisłok, Сан, 220, 220, 3.538, 3.538
Вда, Wda, Висла, 198, 198, 2.325, 2.325
Драва, Drawa, Нотеќ, 192, 192, 3.291, 3.291
Клодска Ниса, Nysa Kłodzka, Одра, 189, 189, 4.570, 3.742
Рега, Rega, Балтичко Море, 188, 188, 2.767, 2.767
Бзура, Bzura, Висла, 173, 173, 7.764, 7.764
Вислока, Wisłoka, Висла, 173, 173, 4.100, 4.100
Обра, Obra, Варта, 171, 171, 2.760, 2.760
Пасленка, Pasłęka, Вислански Залив, Балтичко Море, 169, 169, 2.294, 2.294
Бјебжа, Biebrza, Нарев, 164, 164, 7.092, 7.067
Нида, Nida, Висла, 154, 154, 3.844, 3.844
Сергеј Карасев

Сергеј Генадиевич Карасев (|Сергей Геннадьевич Карасёв; р. ) — руски меѓународен фудбалски судија.
Карасев станал судија на ФИФА во 2010 година. Ги судел квалификациите за Светското првенство во фудбал 2014, започнувајќи со натпреварот во групата А помеѓу Шкотска и Македонија.
Крињица Морска

Крињица Морска (|Krynica Morska, |Kahlberg) — гратче и општина на Висланскиот Провлак крај Балтичкото Море во северна Полска со 1.302 жители (2017). Почнувајќи од 1999 г. местото е во состав на Новодвурскиот Округ на Помоското Војводство.
1 Историја
Сè до 1793 г. ова подрачје било во состав на Кралството Полска, а од 1793 до 1945 г. во Кралството Прусија и во Германија. Тогаш селото го носело името Калберг.
Првите податоци за местото се од 1424 г. Околу 1840 г. селото се развило во летно одморалиште. Со влегувањето во Полска по Втората светска војна, дадено му е името Лисица (''Łysica'') (како полски превод ''łys-'' на германското ''kahl'' - ќелав). Во 1958 г. е преименувано во Крињица Морска (''krynica'' е архаичен збор за „извор“) како истоветик на другото познато летувалиште во Полска со име Крињица. Во периодот помеѓу 1975 и 1998 г. местото било во тогашното Елблоншко Војводство.
Во 1991 г. е Крињица Морска е прогласена за град (и општина), и кон неа се здружени селата Нова Карчма и Пшебрно, дотогаш во општината Штутово.
2 Особености и знаменитости
Гратчето е главно посетителско одредиште на Висланскиот Провлак. Општинското подрачје на гратчето се протега вон него, долж речиси целиот полски дел провлакот сè до руската граница, и опфаќа други места како Пшебрно и Пјаски.
Крињица Морска е општина со најмалку жители од сите во земјата. Поради приклучувањето на селските делови на провлакот кон гратчето, населението е проретчено, и со тоа има намлала густина на населеност од било кој град во Полска — .
Познатиот светилникот првобитно е изграден во 1895 г. Уништена е во 1945 г. кога е минирана при повлекувањето на германската војска. Во 1951 г. е изграден нов светилник кој денес е отворен за посетители. До него има мали гробишта со споменик на советските војници настрадани во минирањето.
3 Поврзано
* Вислански Залив
* Вислански Провлак
Дамир Скомина

Дамир Скомина (|Damir Skomina); — словенечки фудбалски судија од елитната категорија на УЕФА.
1 Животопис
Скомина бил четврт судија на повеќе натпревари од Европското првенство во фудбал 2008. Тој го судел четвртфиналниот фудбалски натпревар на Летните олимписки игри 2008.
Скомина го судел натпреварот Арсенал и Милан во рамките на осминафиналето на Лигата на шампиони 2011/12. Тој исто така го судел четвртфиналниот натпревар од Лигата на шампионите меѓу Челси и Бенфика на стадионот Стамфорд бриџ на 4 април 2012 година.
На Европското првенство во фудбал во 2012 во Украина и Полска, Скомина судел три натпревари: два во групната фаза и четвртфиналниот натпревар меѓу Германија и Грција. Подоцна истата година, тој бил назначен за судија на Супер куп натпреварот меѓу Челси и Атлетико Мадрид.
Тој бил четврт судија на Финалето на УЕФА Лигата на шампиони во 2013 година
Дамир Скомина бил судија на вториот полуфинален натпревар од Лигата на шампионите 2015/2016 меѓу Реал Мадрид и Манчестер сити на стадионот Сантјаго Бернабеу на 4 мај 2016 година.
Тој бил судија на осминафиналниот натпревар меѓу Англија и Исланд, како и четвртфиналниот натпревар меѓу Велс и Белгија на Европското првенство во фудбал 2016.
Скомина бил назначен за судија на финалето на Лига Европа 2017 меѓу Ајакс и Манчестер јунајтед на 24 мај.
На 29 март 2018 година, ФИФА објавила дека тој ќе води некои натпревари на Светското првенство во фудбал 2018 со Јуре Прапротник и Роберт Вукан како негови помошници.
Шимон Марцињак

Шимон Марчињак (|Szymon Marciniak; р. ) — полски меѓународен фудбалски судија. Суди во полската лига Екстракласа, како и на натпревари во Лигата на шампиони и во Лига Европа на европско ниво.
1 Кариера
Марчињак е роден во Плоцк, Полска. Станал судија во ФИФА во 2011 година. Судел на квалификациите на Светското првенство во фудбал 2014, започнувајќи со натпреварот во групата Ф помеѓу Португалија и Азербејџан.
На 30 јуни 2015 година бил главен судија на финалето на Европско првенството во фудбал за играчи под 21 година 2015.
Судел три натпревари на Европското првенство во фудбал 2016: Шпанија-Чешка и Исланд-Австрија во групната фаза на првенството, како и Германија-Словачка во следната фаза.
На 29 март 2018 година, ФИФА објавиле дека ќе суди некои натпревари на Светското првенство во фудбал 2018 заедно со Павел Соколницки и Томаш Листкјевич како помошници.
Антонио Матеу Лахос

Антонио Мигел Матеу Лахос (|Antonio Miguel Mateu Lahoz); – шпански меѓународен фудбалски судија кој судел во квалификациите на Светското првенство во фудбал 2014. Исто така бил избран за судија во квалификациите на Светското првенство во фудбал 2018 и Светското првенство во фудбал 2018.
Џанлука Роки

Џанлука Роки (|Gianluca Rocchi); – италијански фудбалски судија.
Роки почнал да суди во 2000 година со 38 натпревари во три сезони на Серија Ц. Подоцна бил унапреден во повисоките серии и своето деби го имал на натпреварот меѓу Лече и Реџина (16 мај 2004). Во 2010 година кога Националниот судиски комитет се поделил за Серија А и Серија Б, тој бил доделен во комитетот на Серија А.
Своето меѓународно деби, Роки го имал на 26 мај 2008 година на пријателскиот натпревар меѓу Холандија и Грција. Подоцна бил повика на европските клупски куп натпревари (прво за Лига Европа, во сезоната 2008-09, потоа во Лигата на шампионите, во сезоната 2010-11.
Џанлука Роки судел на три меѓународни натпревари од квалификациите за европското првенство во фудбал, а подоцна бил судија на фудбалските натпревари на Летните олимписки игри во Лондон.
На 29 март 2018 година, ФИФА објавила дека тој ќе води некои натпревари на Светското првенство во фудбал 2018 со Еленито ди Либераторе и Мауро Тонолини како негови помошници.
Метаморфоза

Метаморфоза — биолошки процес со кој животно физички се развива по раѓање или испилување, вклучувајќи и видливо и релативно нагло менување на телесната структура на клеточниот раст на животното и клеточната диференцијација. Некои инсекти, риби, мекотели и ракови се подложени на метаморфоза, која често е придружена со промена на изворот на исхрана или однесувањето. Животните што минуваат низ метаморфоза се нарекуваат метаморфозни животни. Животните може да се поделат на видови кои се подложени на целосна метаморфоза („Холометаболизам"), нецелосна метаморфоза ("хемиметаболизам"), или нема метаморфоза ("аметаболизам").
Научното користење на терминот е технички прецизно и не се применува на општите аспекти на клеточниот раст, вклучувајќи го и брзиот пубертет. Референциите за "метаморфоза" за цицачите се непрецизни и само колоквијални, но историско идеалистички идеи за трансформација и монадалогија, како во метаморфоза на растенијата, влијаеле врз развојот на идеите за еволуција.
1 Хормонална контрола
Кај инсектите растот и метаморфозата се контролирани од хормони синтетизирани од ендокрина жлезда во близина на предниот дел на телото. Невросекреторните клетки во мозокот на инсектите лачат хормон, прототорацикотропен хормон, кој ги активира прототорните жлезди, кои лачат друг хормон, обично екдисонот.
2 Инсекти
Сите три категории на метаморфоза може да се најдат во разновидноста на инсектите, вклучувајќи ја и ("аметаболијата"), нецелосната или делумната метаморфоза ("хемиметаболија") и комплетната метаморфоза ("холометаболија"). Додека метеоролошките инсекти покажуваат многу мала разлика меѓу ларвите и возрасните форми, и хемометаболните и холометаболните инсекти имаат значителни морфолошки и бихејвиолошки разлики помеѓу ларвите и возрасните форми, најзначајна е инклузијата, во холометаболусните организми, на пупа.
3 Развој и терминологија
Во целосната метаморфоза инсектот поминува низ четири различни фази, кои произведуваат возрасен инсект кој не личи на ларвата. Во некомплетна метаморфоза, инсектот не поминува низ целосна трансформација, туку наместо тоа, тој преминува од нимфа до возрасен инсект со тоа што ќе го испие својот егзоскелет додека расте.
4 Еволуција
Најраните форми на инсекти покажале директен развој на (аметаболизмот). Хемиметаболизните инсекти вклучуваат лебарки, скакулци, и вилински коњчиња.
Предложени се бројни хипотези за да се објасни еволуцијата на холометаболијата, главно центрирајќи се врз тоа дали хемометаболните форми на интермедијација се хомологни на куполна форма.
Во поново време, научното внимание се сврте кон карактеризирање на механистичката основа на метаморфозата во однос на неговата хормонална контрола, преку карактеризирање на просторни и временски обрасци на хормонска експресија во однос на метаморфоза во широк спектар на инсекти.
Рикардо Монтеро

Рикардо Монтеро (роден на година) — костарикански фудбалски судија.
Монтеро станал судија во ФИФА во 2011 година и на 29 март 2018 година, ФИФА објавила дека ќе суди на некои натпревари на Светското првенство во 2018 година.
Мехди Абид Чареф

Мехди Абид Чареф (роден на година во Константин) — алжирски фудбалски судија.
Тој бил еден од судиите за Африканскиот куп на нации во Екваторска Гвинеја, Африканското првенство на нации во 2016 во Руанда, Африканскиот куп на нации во Габон, Африканското првенство на нации во 2018 година во Мароко.
Тој исто така учествувал на Светското првенство до 17 години во 2015 година во Чиле и Светското првенство до 17 години во 2017 година во Индија. На 29 март 2018 година, ФИФА објавила дека ќе суди на некои натпревари на Светското првенство во 2018 година.
Англиски парк (Ереван)

Англиски парк (|Անգլիական այգի, Angliakan aygi) е јавен парк во Ереван, Ерменија, кој се наоѓа на улица „Италија“. Паркот зафаќа површина од околу 5,5 хектари во централниот дел на областа, Кентрон, јужно од плоштадот „Република“.
1 Историја
Англискиот парк е еден од најстарите паркови во градот Ереван, и датира од 1860 година. Тој често бил реконструиран до почетокот наПрвата светска војна, а најголемо реновирање претрпел во 1910 година. Во текот на 1920-те години, во Англискиот парк се одржал првиот фудбалски натпревар во современата историја на Ерменија, на кој играле тимовите на Ереван и Александропол. За време на советската ера, паркот бил именуван во чест на 26 комесари од Баку, но ерменската влада по независноста го вратила првобитното име на паркот.
Државниот академски театар Сандукјан, француската амбасада во Ерменија, италијанската амбасада во Ерменија и хотелот „Бест Вестерн Конгрес“ се само некои од градбите кои се наоѓаат покрај овој паркот.
Во 1976 година, во паркот бил подигнат споменик на Пепо, измислен лик кој го создал ерменскиот писател Габриел Сандукијан. Покрај овој споменик, централната фонтана претставува уште едно популарно место во паркот и е привлечно место за свадбени фотографии.
2 Галерија
Фантом (филм од 1922)

Фантом (германски: ''Phantom'') - германски филм од 1922 година, во режија на Фридрих Вилхелм Мурнау според сценариото на Герхард Хауптман. Главните улоги ги толкуваат: Алфред Абел, Фрида Рихард, Ауд Егеде-Нисен, Адолф Клајн, Лиа Де Пути, Грете Бергер, Антон Едхофер, Карл Етлингер, Лил Даговер, Вилхелм Дигелман, итн.
1 Синопсис
Лоренц Лубота (го игра Абел) е сиромашен општински службеник, кој е вљубен во книгите, а и самиот пишува поезија. Тој често го посетува книжарот Штарке (го игра Етлингер) чија ќерка Мари (ја игра Даговер) е вљубена во Лоренц. Еднаш, Лоренц му ја остава својата поетска збирка на Штарке, а тој е воодушевен и збирката му ја покажува на еден професор (го игра Дигелман) со надеж дека тој ќе ја испечати книгата. Истовремено, поминувајќи ја улицата, Лоренц го прегазува кочијата на богатата и убава девојка Вероника Харлан (ја игра Де Пути). Од сударот, тој претрпува повреда на главата и веднаш станува опседнат со Вероника. Лоренц верува дека ќе има блескава книжевна кариера и ѝ се пофалува на својата богата тетка Швабе (ја игра Бергер), која му дава пари за да купи нов костум. Лоренц и неговата сестра Мелани (ја игра Егеде-Нилсен) предизвикуваат скандал во еден ресторан, по што Мелани стапува во врска со Виготчински (го игра Едхофер), кој пак е љубовник на Швабе. Во меѓувреме, Лоренц ја запознава девојката Мелита која многу личи на Вероника и стапува во врска со неа, но мора да ѝ овозможи раскошен живот. Виготчински смислува план како да извлече пари од Швабе и за таа цел го искористува Лоренц кого го убедува да земе заем од тетка му. Меѓутоа, тетка му оди во домот на Лоренц, каде од мајка му (ја игра Рихард) дознава дека е избркан од работа и дека парите ги троши ннедомаќински. Затоа, таа му ги бара парите назад, заканувајќи му се дека ќе го пријави во полицијата. Лоренц е очаен, а мајка му се тешко се разболува. Виготчински пак го наговара Лоренц да ја ограбат Швабе, но додека ги крадат парите, таа се буди и ги повикува соседите. Така, пристигнува полицијата и ги затвора Лоренц и Виготчински. По излегувањето од затворот, Лоренц го чекаат Мари Штарке и нејзиниот татко и Лоренц продолжува да живее со нив. По наговор на Мари, Лоренц ги запишува своите доживувања во книга.
Сесар Артуро Рамос

Сесар Артуро Рамос (роден на година) — мексикански фудбалски судија.
Рамос станал судија во ФИФА во 2014 година. Рамос го имал своето деби на 28 октомври 2006 година во натпревар од Примера дивизион помеѓу ФК Закатепек и Сантос Лагуна. Рамос го направи своето деби на Првата дивизија како четврт официјален претставник на 15 јануари 2011 година во мечот помеѓу Сан Луис и Пуебла. Подоцна таа година, Рамос го направил своето деби за Првата дивизија како прв судија во натпреварот помеѓу ФК Монтереј и ФК Тихуана во Монтереј.
Рамос судел на финалето на Светското клупско првенство во 2017 помеѓу ФК Реал Мадрид и ФК Гремио.
Рамос бил единствениот мексикански судија назначен за судење на Светското првенство во 2018 година.
Бакари Гасама

Бакари Папа Гасама (роден на 10 февруари 1979 година) е фудбалски судија од Гамбија. Гасама официјално станал судија под знакот на ФИФА во 2007 година. Тој на Олимписките игри во 2012 година, бил во служба на четвро службено лице во натпреварот за златен медал помеѓу Мексико и Бразил.
Тој, исто така бил именуван за судија на Африканскиот куп во 2012 и Африканскоот куп на Наците во 2013 година, , како и за квалификациите за Светското Првенство во 2014 година.
На 29 Март 2018, ФИФА објавила дека тој ќе биде дел од судиите кои ќе бидат во служба за некои од натпреварите на ФИФА Светското Првенство 2018 година, заедно со Жан-Клод Бирумушаху и Марва Рејнџ, како асистент судии.
Алиреза Фагани

Алиреза Фагани (|عليرضا فغانى, роден на 21 март 1978 во Кашмер) — ирански фудбалски судија, кој суди во Про-лигата на Перискиот Залив и е меѓународен судија од 2008 година.
Фагани судел важни натпревари, како што се финалето на Азиската лига на шампиони 2014, финалето на Азискиот куп 2015, финалето на Светското клупско првенство во фудбал 2015 и финалето на олимпискиот турнир во 2016 година.
1 Признанија
* Ирански судија на годината: 2014 и 2017.
* Азиски судија на годината: 2016.
Гехад Гриша

Гехад Заглол Гриш () (роден 29 февруари 1976 година) е египетски фудбалски судијата.
Гриша станал ФИФА судијата во 2008 година. Тој ја делел правдата во квалификациите за ФИФА Светското Првенство 2014 година,, Африканскиот Куп на Нациите 2013, и 2015.Тој бил избран како судија за ФИФА Светското Првенство во Русија во 2018 година.
Екатеринбуршко време

Екатеринбуршко време (|Екатеринбу́ргское вре́мя, крат. ЕКТ) — часовен појас кој е 5 часа напред од UTC (UTC+5) и два часа напред од Московското време (МСК+2).
Часовниот појас се однесува на Уралскиот федерален округ и Башкортостан, Оренбуршката Област и Пермскиот крај во Приволшкиот федерален округ.
Равшан Ирматов

Равшан Сајфидинович Ирматов (|Ravshan Sayfiddinovich Ermatov, Равшан Сайфиддинович Эрматов, |Равша́н Сайфидди́нович Ирма́тов; роден на 9 август 1977 во Ташкент) — узбечки фудбалски судија, кој суди во Узбечката лига од 2000 и е меѓународен судија од 2003 година. Заклучно со 2018, Ирматов го држи рекордот на најмногу судени натпревари на светските првенства во фудбал.
1 Признанија
1.1 Поединечни
* Узбечки судија на годината (10): 2006, 2007 2008, 2009, 2010, 2011, 2012, 2013, 2014 и 2015.
* Азиски судија на годината (5): 2008, 2009, 2010, 2011 и 2014.
* Светски судија на годината: 2015.
1.2 Други
* Орден „Ел Јурт Хурмати“: 2014.
* Орден „За големи заслуги“ на Узбекистан: 2015.
Црква „Св. Константин и Елена“ - Разловци

Свети Константин и Елена — главна селска црква во пијанечкото село Разловци.
Црквата се наоѓа во самото село, вкопана во земја, но сепак нејзината препознатлива камбанарија ја оддава положбата на црквата.
1 Историја
Црквата била изградена во 1850 година. Не е познато кога и од кој архијереј е осветена.
Според мештаните, црквата е уште постара. Започнува да се гради по иницијатива на Поп Стојан, заедно со блиските соработници Цоне Спасев, Стоил Ѓорѓов и Стоил Ковач. Нивните ликови се фрескоживописани на западната страна на црквата, наречени „ктитори сосе доми“, односно ктиторите со семејствата.
Црквата ја градело целото село, но Турците ја стопирале градбата бидејќи немало дозвола и на тоа место немало стара црква. Селаните го донеле стариот камен крст од црквата „Св. Никола“ од Горно Поле, го закопале на местото каде се градела новата црква и продолжиле со работата. Интересно е што за портата на црквата биле изработени два големи клуча од Стоил Ковач, а со едниот од нив и ден-денес се отвора оваа црква.
Кога Поп Стојан ја започнал својата револуционерна дејност, фреската со својот лик ја премачкал со пепел и вар. Така премачкана стоела уште сто години и била повторно откриена во 1976 година, на стогодишнината од востанието.
Спроти Благовец во 1914 година во дворот на црквата кај варницата полна со вар и вода, четата на Јован Бабунски извршила крвав терор. Имено, сите осомничени за соработка со бугарските власти (свештеници и клисари) живи ги боделе и ги фрлале во варницата.
2 Архитектура
Црквата по својата градба е еднокорабна.
Камбанаријата на црквата била изградена во 1938 година, кога свештеник бил поп Манасија од Разловци, при што малата камбана е лиена во Неврокоп во 1909 година, а големата во Разловци.;Камбанаријата на црквата
2.1 Фрескоживопис
Зографисана е во целост од непознат зограф. Во црквата се наоѓа насликано македонското сонце од Кутлеш.
Црквата е фрескоживописана во 1859 година, што се гледа од натписот на иконата на „Света Богородица“. Фреските ги работел Васил Зограф, син на Ѓорѓија Зограф од Струмица.
2.2 Иконостас
Иконите потекнуваат од век од Глигориј Пецанов, Васил Зограф и непознати автори.
3 Галерија
4 Поврзано
* Разловци
* Брегалничка епархија
* Делчевско архијерејско намесништво
* Тработивишка парохија
Химотрипсин

Химотрипсинот е дигестивен ензим, компонента на панкреасниот сок кој делува во дуоденумот, каде врши протеолиза, разложување на белковините и полипептидите.
1 Активација
Химотрипсинот се синтетизира во панкреасот како претходник наречен химотрипсиноген кој е ензимски неактивен. Трипсинот го активира химотрипсиногенот со раскинување на пептидната врска на позиција Arg15 - Ile16 при што се создава π-химотрипсин.
Квалификации за Светско првенство во фудбал 2018 - плејоф (КОНКАКАФ - АФК)

Квалификации за Светско првенство во фудбал 2018 – плејоф (КОНКАКАФ–АФК) било фудбалско натпреварување, односно два натпревари од дополнителните квалификации помеѓу победникот од 4. круг квалификации на АФК конфедерацијата Австралија, и четвртопласираната репрезентација од 5. круг квалификации од КОНКАКАФ конфедерацијата Хондурас. Натпреварите од баражот се одиграле на 10 и 15 ноември 2017 година. Австралија победила со вкупен резултат 3–1 и се квалификувала за Светското првенство.
1 Преглед
Австралија шести пат настапила во дополнителен интерконтинентален бараж на квалификации за Светско првенство. Првпат во интерконтинентален бараж Австралија настапила 1985 каде била поразена од Шкотска. Во баражот за Светското првенство 1994, Австралија најпрво била поуспешна од Канада, а потоа загубила од Аргентина со вкупен резултат 2–1. Четири години подоцна, ''кенгурите'' ниту овој пат не успеале да се квалификуваат на Светското првенство 1998, каде сега во баражот биле поразени од Иран. Иако двата натпревари завршиле со нерешен резултат 1–1 и 2–2 Иран се квалификувал за Светското првенство поради правилото за повеќе постигнати голови во гости. Во квалификациите за Светското првенство 2002 во интерконтиненталниот бараж Австралија играла против Уругвај. Иако во првиот натпревар Австралија победила со резултат 1–0 во вториот натпревар Уругвај остварил убедлива победа со резултат 3–0 и се пласирал на Светско првенство. Четири години подоцна исти двобој Уругвај и Австралија повторно се сретнале во баражот. Овој пат Австралија била поуспешна по изведување на пенали во реваншот на домашен терен. Во двата натпревари домаќините оствариле идентични победи со резултат 1–0. За разлика од Австралија, за Хондурас ова бил прв интерконтинентален бараж.
2 Натпревари
2.1 Прв натпревар
2.2 Втор натпревар
Алексеј Сиваков

Алексеј Викторович Сиваков (|Алексей Викторович Сиваков; р. во ) — поранешен руски професионален друмски велосипедист, кој професионално настапувал во периодот 1996-2005 година. Тој е татко на велосипедистот Павел Сиваков.
1 Достигнувања
;1994
: 1. Краен пласман Трка околу Србија
;1998
: 1. Краен пласман Сиркуто Монтањес
::1. Етапа 1
::1. Етапа 2
: 2. Национално хронометарско првенство
;2000
: 3. Национално друмско првенство
;2003
: 2. Краен пласман Сиркут де ла Сарт
Корен Абрахамијан

Корен Бабкенович Абрахамијан (|Խորեն Բաբկենի Աբրահամյան; Ереван, 1 април 1930 — Ереван, 10 декември 2004 година) бил ерменски глумец и режисер, народен уметник наСоветскиот Сојуз. Студирал на ереванскиот Институт за театарска и ликовна уметност и дипломирал во 1951 година. Од тогаш тој има работено во државниот академски театар Сандукијан во Ереван како глумец.
Некои од неговите филмови се: „Хроника на ереванските денови“, „Браќата Саројан“ (каде го глуми Геворг Абрахамијан), „Ние и нашите планини“, „Долг живот“, „Господарот“, а глумел и во советскиот филм „Прв ешалон“ во 1955 година.
Корен Абрахамијан умрел на 10 декември 2004 година. Тој бил погребан на пантеонот Комитас, во центарот на Ереван.
Азот моноксид

Азотен оксид или азотен моноксид — хемиско соединение со Хемиска формула NO. Овој гас е важен сигнал на молекулите во организмот на цицачите, вклучувајќи го и човекот и исклучително е важен во хемиската индустрија. Тој е исто така и токсичен производ во воздухот, кој настанува како издувен гас на автомобилите и на фабриките.
NO е важен транспортер на информации во молекулите, кои вклучуваат многу физиолошки и патолошки процеси во организмот на цицачите, тој е и корисен и штетен. Соодветните нивоа на продукција на NO се важни во заштитата на органите од оштетување, на пр. заштита на црн дроб од хемијата. Меѓутоа одржувајќи ги нивоата на создавањето на NO високи се одразува дирекно како отров во ткивата и доведува до мускуларен колапс, придружен со септичен шок, сè додека хроничната форма на азотен моноксид е поврзана со различни карциноми во воспалителни состојби, вклучувајќи ги и почетните фази на дијабетес мелитус, мултиплекс склероза, артритис и цревен чир.
Азотниот моноксид не треба да се меша со диазотоксид (N2O), општ анестетик или со азотен диоксид (NO2), што е друг облик на загадувач на воздухот. Станува збор за молекула која е слободен радикал, што придонесува за разбирање на неговата голема активност. Во реакција со кислородот во воздухот, се препознва по црвеникаво-кафената боја.
И покрај тоа што во почетокот е обична молекула, NО е основната молекула за разбирање на бројни процеси во неврологијата, психологијата и имунологијата, а исто така бил именуван како „Молекула на годината“ во 1992 година.
Носферату (филм од 1922)

Носферату (германски: ''Nosferatu, eine Symphonie des Grauens'') — германски филм од 1922 година, во режија на Фридрих Вилхелм Мурнау според сценариото на Хенрик Гален, засновано врз романот „Дракула“ на Брам Стокер. Главните улоги ги толкуваат: Макс Шрек, Густав фон Вангенхајм, Грета Шредер, Георг Х. Шнел, Густав Боц, Рут Ландсхоф, Александер Гранах итн.
1 Синопсис
Во германскиот град Визбург, агентот за недвижности Нок (го игра Гранах) го испраќа својот соработник Хутер (го игра фон Вангенхајм) во Трансилванија, во замокот на грофот Орлок (го игра Шрек), кој сака да купи куќа во Визбург, наспроти домот на Хутер. Хутер ја остава сопругата Елен кај својот богат пријател и поаѓа на пат, а кога пристига во Трансилванија, тамошните жители не сакаат да му помогнат да го најде замокот на грофот. Ноќта, додека вечера, Хутер случајно го сече прстот, а крвта силно го привлекува грофот. Истовремено, во Визбург, Елен има претчувство дека нешто лошо му се случува на сопругот. Утредента, Хутер се буди со чувство дека сонувал необичен сон, а на вратот има два белези и тој мисли дека го каснале комарци. Тој и грофот го склучуваат договорот за продажба, а тогаш грофот ја здогледува фотографијата на Елен, која веднаш го привлекува. По полноќ, грофот повторно го посетува Хутер во неговата соба, пиејќи му ја крвта. Утредента, Хутер го наоѓа грофот како спие во мртовечки ковчег и сфаќа дека тој е вампир. Меѓутоа, додека тој е заробен во својата соба во замокот, вампирот тргнува на пат кон Германија при што со себе носи неколку мртовечки ковчези, полни со приклетата земја во која бил закопан. Хутер бега од замокот, а утредента се буди на болница. Загрижен за судбината на својата сопруга, тој веднаш тргнува назад кон Германија. Во меѓувреме, ковчезите се натоварени на еден брод и така грофот ја започнува својата пловидба кон Визбург при што ги убива сите морнари. Додека се приближува бродот, Елен се однесува чудно, како да е маѓепсана од некоја невидлива сила, а Нок, кој е затворен во лудница поради неговото необично однесување, нестрпливо го очекува доаѓањето на својот господар. Најпосле, грофот успешно пристигнува во Визбург и се вселува во напуштената куќа наспроти домот на Хутер. Постепено, во градот се шири смртта при што луѓето умираат на необичен начин, а Елен е решена да се жртвува за да го спаси градот од вампирот. Во меѓувреме, Нок успева да избега од лудницата, па жителите на градот го бркаат, мислејќи дека тој е вампирот. Најпосле, една ноќ, Елен го претчувствува доаѓањето на вампирот и го испраќа Хутер по професорот кој е стручњак за вампирите. Во меѓувреме, грофот Орлок влегува во собата на Елен и ѝ ја цица крвта на Елен, но занесен од неа, тој не забележува дека во меѓувреме изгрева сонцето и така умира од првите сончеви зраци. Кога во собата пристигнува Хутер, тој ја наоѓа Елен мртва.
Заеднички технички документ

Заеднички технички документ (CTD, од |1=Common Technical Document) претставува збир на спецификации кои се однесуваат на информациите потребни да се предадат кај надлежните органи при процесот за добивање на одобрение за ставање на лекот во промет. Тој претставува меѓународно договорен формат за подготовка на барањето за ставање на лек во промет, потребно да се достави до регионалните регулаторни власти во земјите-учеснички. Бил развиен од страна на Европската медицинска агенција (EMA, Европа), Управата за храна и лекови (FDA, САД) и Министерството за здравство, труд и благосостојба (Јапонија).
Заедничкот технички документ е поделен на пет модули:
# Административни и информации поврзани со пропишувањето
# Преглед и резиме на модулите од 3 до 5
# Квалитет (фармацевтска документација)
# Извештај од претклиничките испитувања (Фармакологија/Токсикологија)
# Извештај од клиничките испитувања – ефикасност и безбедност
Швина

Швина (|Świna, |Swine; поморски: ''Swina'') — кратка река во северозападна Полска, 2-4 км од германската граница. Се влева во Шчеќинскиот Залив на Балтичкото Море помеѓу островите Узнам (Узедом) и Волин. Реката е ракав во устието на Одра и одлева околу 75 % од неа (преостанатите 15 % отпаѓаат на Пенештром, а 10 % на Ѓивна). Долга е околу 16 км. На рекат е сместен градот Швиноујшќе.
Помеѓу 1874 и 1880 г. реката е заградена и продлабочена, создавајќи го Пјастовскиот Канал (''Kaiserfahrt''). Каналот го поврзува северниот дел на Швина непосредно со Шчеќинскиот Залив и пристанишниот град Шчеќин (Штетин). Со ова реката добила на важност како воден пат од морето до индустриски град. По Втората светска војна е извршено етничко чистење и подрачјето ѝ е предадено на Полска.
1 Поврзано
* Ѓивна
* Пене
* Швиноујшќе
Павел Сиваков

Павел Алексеевич Сиваков (|Павел Алексеевич Сиваков; р. ) — руски професионален друмски велосипедист, кој вози за UCI World Tour екипата .
1 Личен живот
Сиваков е син на рускиот поранешен велосипедист Алексеј Сиваков. Роден е во Италија, но пораснал во Суеш, близу Тулуза во Франција, поради што има француско државјанство.
2 Кариера
Во август 2017 година било објавено дека Сиваков ќе стане професионален возач со , приклучувајќи се на екипата на тригодишен договор од 2018 година. Во август 2018 година бил именуван во почетниот состав за Вуелта а Еспања 2018. Во мај 2019 година бил вклучен во почетниот состав за Џиро д’Италија 2019.
3 Достигнувања
;2014
: 1. Краен пласман Ронде де Вале
::1. Етапа 1
: 2. Краен пласман Гран при Риблиланд
;2015
: 1. Национално хронометарско јуниорско првенство
: 1. Краен пласман Трка околу Горна Австрија за јуниори
::1. Бодовен пласман
::1. Етапа 2
: 1. Трка околу Фландрија за јуниори
: 3. Краен пласман Трка околу Долна Саксонија
;2016
: 1. Етапа 1 (TTT) Џиро дела Вале д’Аоста
: 1. Пролог (TTT) Тур де Берлин
: 2. Лиеж-Бастоњ-Лиеж за млади
: 2. Краен пласман Трка Олимпија
::1. Пласман за млад возач
;2017
: 1. Краен пласман Ронд де л’Изар
::1. Пласман за млад возач
::1. Етапа 2
::1. Етапа 4
: 1. Краен пласман Џиро дела Вале д’Аоста
::1. Етапа 3
: 1. Краен пласман Џиробио
::1. Пласман за млад возач
: Тур де л’Авенир
::1. Планински пласман
::1. Етапа 9
: 1. Планински пласман Тур де Норманди
: 2. Краен пласман Трка Олимпија
;2018
: 2. Национално хронометарско првенство
: 4. Краен пласман Сетимана Интернационале Копи е Бартали
::1. Пласман за млад возач
::1. Етапа 1b (TTT)
;2019
: 1. Краен пласман Трка околу Полска
: 1. Краен пласман Трка на Алпите
::1. Пласман за млад возач
::1. Етапа 2
: 4. Краен пласман Трка околу Британија
: 8. Краен пласман Хералд Сан Тур
::1. Пласман за млад возач
: 8. Краен пласман Рут д’Окситан
: 9. Краен пласман Џиро д’Италија
;2020
: 1. Пласман за млад возач Тур Даун Андер
: 2. Голема океанска друмска трка „Кедел Еванс“
Устав на СР Македонија (1974)

Овој втор уставен период, со кој Македонија станува Социјалистичка Република Македонија. Овој период и овој устав е карактеристичен бидејќи означува судир помеѓу етатизмот и самоуправувањето. Битно е дека уставот не е веќе само највисок законски акт, туку и еден вид Општествена повелба.